थ्री स्टार क्लब
थ्री स्टार क्लबएक नेपाली फुटबल क्लब हो । यो क्लब नेपालको एक प्रतिस्थित र सफल फुटबल क्लब पनि हो । जुन  नेपलको ए डिभिजन लिग र अन्य साना ठूला राष्ट्रिय तथा अन्तर्राष्ट्रिय फुटबल प्रतियोगिताहरू समेत खेल्ने गर्दछ । यस फुटबल क्लबले २०१६ सिजनमा एएफसी कप को प्लेअफ छनोट सम्मको स्थान हात पारेको थियो भने बोर्दोलोई कप पनि पहिलोपटक नेपाल भित्र्याउन सफल भएको थियो ।

पहिले २०१४ सम्म यस क्लबको प्रायोजकका रूपमा लक्ष्मी विकास बैङ्क रहेको थियो । तर २०१४ पछि यो क्लबले रूस्लान भोड्कासँग प्रायोजकका रूपमा सम्झौता गरेको थियो । नेपाली फुटबल जगतमा थ्री स्टारको सबैभन्दा ठूलो प्रतिस्पर्धिका रूपमा अर्को नेपाली सफल फुटबल क्लब मनाङ मर्स्याङ्दी क्लब लिने गरिन्छ । साथै विभागिय तीन टोलि नेपाल आर्मी क्लब, नेपाल पुलिस क्लब तथा एपिएफ क्लबहरूलाई पनि ठुला प्रतिस्पर्धिका रूपमा लिने गरिन्छ ।

इतिहास 
थ्री स्टार क्लब नेपालको एक सफल, व्यवसायी तथा चर्चित फुटबल क्लब हो ।
यस क्लबको स्थापना वि.स.२०३१ सालमा पाटन दरबार स्क्वायर ,मंगलबजारबाट भएको थियो । त्यतिबेला पाटन दरबारका युवा पिडीहरूले खेलकुद विकास गर्न, सामाजिक सद्भावना बढाउन, युवाहरूमा मित्रता तथा भाईचारित्व बनाउन, यस क्लबको स्थापना गरेको थियो । तर आज यो थ्री स्टार क्लबले नेपाली फुटबल जगतमा तहल्का मच्चाउन सफल भएको छ । यस फुटबल क्लबले आफ्नो फुटबल लिगको सुरुवात डि-डिभिजनबाट थालेको थियो । अनि यो क्लबले आफ्नो विकास एकदमै छिटो गतिमा गरेको थियोे । त्यसैले पनि  वि.स. २०३९ सम्ममा यो थ्री क्लब ए-डिभिजनमा उक्लिन सफल भएको थियो ।
वर्तमान समयमा थ्री स्टार क्लबको ३८० जना आजीवन सदस्य तथा १२९ जना साधारण सदस्यहरू रहेको छ ।

नेपालमा अत्यधिक समर्थक रहेको थ्री स्टार क्लबले अहिलेसम्म चार पटक सहिद स्ममरक ए-डिभिजन लिग जित्न सफल भएको थियो । भने एक पटक नेपाल राष्ट्रिय लिग जित्न समेत सफल भएको छ ।

वर्तमान खेलाडीहरू
२०७५ राष्ट्रिय लिगका लागि थ्री स्टार क्लबका खेलाडीहरू

प्रायोजक
थ्री स्टारलाई एसियन डिस्टिलरी प्रालिको उत्पादनमा रहेको रुस्लान भोड्काले मुख्य प्रायोजन गरेको छ । यसअघि थ्री स्टारलाई लक्ष्मी बैङ्कको साथ रहँदै आएको थियो ।एक कार्यक्रमबीच क्लब र एसियन डिस्टिलरीले सम्झौता गरेका थियो । थ्रीस्टारका कार्यवाहक अध्यक्ष अरुणमान श्रेष्ठ र एसियन डिष्टिलरीका कार्यकारी निर्देशक राजबहादुर शाहीले सम्झौता पत्रमा हस्ताक्षर गरेका थिए । 
 
प्रायोजनसँगै क्लबलाई रुस्लानले तीन वर्षका लागि ६६ लाख नगद दिने भएको सम्झौता भएको थियो । थ्री स्टारले प्रत्येक वर्ष रुस्लान भोड्काको तर्फबाट २२ लाख नगद पाउने छ ।

२०१६-१७ थ्री स्टारको विवादास्पक सिजन
२०१५ नेपाल राष्ट्रिय लिग जितेर थ्री स्टार क्लबले २०१७ एएफसी कप छनोट चरण आफ्नो स्थान बनाएको थियो । थ्री स्टारले एएफसी कप छनोट चरणको समूह चरणमा उत्कृष्ट प्रदर्शनी गर्दै समुहको शीर्षक स्थानमा रहेको थियो । थ्री स्टारले समुहको एक खेलमा जित निकाल्दै अन्य बाँकी खेलहरू बराबर गर्दै एएफसी कपमा स्थान बनाएको थियो । तर थ्री स्टार क्लबले समूह चरण पार गर्दा पनि एन्फाले टोकिएको समय अवधि भित्र एएफसीमा क्लबको नाम दर्ता गराउन सकेन र थ्री स्टार पहिलोपटक एएफसी कप को अन्तिम फाइनल चरणमा सहभागी हुनबाट वञ्चित हुन पुगेको थियो । यस्तै थ्री स्टारले एएफसी एसिया कपमा सहभागी जनाउन नपाएकाले एन्फासँग ६० लाख क्षतिपूर्ति माग गरेको थियो । तैपनि १० अक्टोबर २०१७ मा एन्फा र थ्री स्टार क्लबले मात्र १५ लाख नेपाली रूपैयाँमा सम्झौता गर्यो । एन्फाबाट न्याय नपाउदा सम्म थ्री स्टार क्लबले कुनै पनि नेपाली घरेलु फुटबल प्रतियोगिताहरूमा सहभागीता जनाएको थिएन ।

थ्री स्टारको २०१७ एएफसी एसिया कप छनोट चरण नतिजा

उपाधिहरू

घरेलु लिगहरू
शहिद स्मारक ए-डिभिजन लिग:४
विजेता:१९९६-९७,१९९७-९८,२००४,२०१२-१३

नेपाल राष्ट्रिय लिग :१
विजेता:२०१५

घरेलु प्रतियोगिताहरू
बुढा सुब्बा गोल्डकप :५
विजेता:२००५,२००७,२००९,२०१२,२०१८(२०७४)

ब्रिटिस गोर्खा कप:२
विजेता:२०१०,२०११

माईभ्याली गोल्डकप:२
विजेता:२०१०,२०१८(२०७५)

आहा! रारा गोल्डकप:४
विजेता:२००७,२०११,२०१३,२०१५

इटहरी गोल्डकप:१
विजेता:२०७४

अन्तर्राष्ट्रिय प्रतियोगिताहरू
 बोर्दोलोई कप:१
विजेता:२०१६

यो पनि हेर्नुहोस्
थ्री स्टार क्लबको सिजन २०७४
थ्री स्टार क्लबको सिजन २०७५

सन्दर्भ सामग्रीहरू

बाह्य कडीहरू

२०१२ एएफसी प्रेसिडेन्ट कप : थ्री स्टार विरूद्व बालखन
२०१३ एएफसी प्रेसिडेन्ट कप : थ्री स्टार विरूद्व इर्चीम

श्रेणी :नेपालका फुटबल क्लबहरू